蕭秀香

蕭秀香，人稱三姐，係香港廚師，喺將軍澳經營「三姐海鮮飯店」。

佢亦有喺無綫電視做廚藝節目主持人，比較出名嘅節目有同江美儀主持嘅《女人必學100道菜》、《教煮爭霸》同埋《流行都市》，2022年2月更加宣布同無綫續約。但亦因為佢同無綫嘅關係，有啲黃色經濟圈支持者將佢嘅開設嘅三姐海鮮飯店列作藍店。

經歷 
佢10歲左右喺老豆嘅飯堂嗰度幫手，直到佢老豆18歲離世，之後曾經做過司機、美容、工廠，甚至地產行業，但之後都係做番飲食業，以賣飯盒起家，2000年代初期頂手將軍澳田下灣村一間海鮮酒家，但咁啱經歷沙士令生意重創。佢喺2020年接受《經濟日報》訪問嘅時候提到，當時甚至說過晚市零客人，但好彩有一班熟客支持，亦盡力支持伙記嘅生計。

演出

節目主持
2020年：《女人必學100道菜》
2021年：《教煮爭霸》
2022年：《三餸一湯》
2022年：《黃金盛宴》
2023年：《做節必食18道菜》

事件

旗下餐廳盆菜質素問題 
Facebook新聞專頁Channel C同埋長期關注無綫電視唔同爭議嘅專頁思思 TVB 的二三事喺2022年2月報道，蕭秀香旗下餐廳賣嘅盆菜質素有問題，有人指盆菜味道酸醙臭，食物份量好細，翻熱過後都仲有雪味，而且問題唔係第一年出現。之後連《香港01》都有跟進事件，但向蕭秀香再查詢事件嘅時候，蕭秀香就唔回應，而且喺Facebook閂埋留言功能。

三姐海鮮飯店Facebook專頁

香港廚師
秀香